عەبدولحەلیم خەددام

عەبدولحەلیم خەددام (١٥ی ئەیلوولی ١٩٣٢ – شەعبان ٧ی ١٤٤١ی کۆچیی / ٣١ی ئازاری ٢٠٢٠)، لە شاری  بانیاس لەدایکبووە، دەرچووی کۆلێژی یاساییە لە دیمەشق، لە سەرەتاوە دەستی بە کاری سیاسی کردووە لە تەمەنی حەڤدە ساڵیدا پەیوەندی بە حیزبی بەعسی سووریاوە کردووە.   بە یەکێک لە دیارترین ھاوەڵەکانی سەرۆک حافز ئەسەد دادەنرێت، لەنێو ئەو شتانەی کە پێیان دەگوترا پاسەوانی کۆن. ھاوسەرگیری لەگەڵ خاتوو نەجات مەرقەبی کردووە و خاوەنی چوار منداڵە، سێ منداڵیان لە ڕەگەزی نێر و یەک منداڵیان لە ڕەگەزی مێیە.

 ھەوڵی تیرۆرکردن 
کاتژمێر یازدەی بەیانی ڕۆژی سێشەممە ٢٥ی تشرینی یەکەمی ١٩٧٧ عەبدولحەلیم خەددام بە یاوەری سەیف بن غەباش وەزیری دەرەوەی ئیماراتی بوو، لە ڕێگەی فڕۆکەخانەی ئەبووزەبی ئیمارات بەجێھێشت کاتێک ھەردوو وەزیرەکە چوونەتە ھۆڵی گەورەی فڕۆکەخانەی ئەبووزەبی و لە ڕێگادا بۆ ھۆڵی شەرەف، تەقە کرا کە مەبەست لێی تیرۆرکردنی وەزیر عەبدولحەلیم خەددام بوو بەڵام بەر شان و گەدەی وەزیر سەیف بن غەباش کەوت، و گەیەندرایە نەخۆشخانە و بەھۆی برینەکانییەوە گیانی لەدەستدا.

سووریا پەنجەی ئاراستەی عێراق کرد و ڕێکخراوی ئەنجومەنی شۆڕشی فەلەستینی کە لە لایەن عێراقەوە پاڵپشتی دەکرا، بەرپرسیارێتی ئۆپەراسیۆنەکەی لە ئەستۆ گرت. ئەو ڕێکخراوە بە سەرۆکایەتی سەبری ئەلبەنا (ئەبو نیزال) لە پشت چەندین ھێرشەوە بوو لە دژی بەرژەوەندییەکانی سووریا دوای دەستێوەردانی سووریا لە دژی ڕێکخراوە فەلەستینییەکان لە لوبنان لە مانگی حوزەیرانی ساڵی ١٩٧٦، ئەنجامدەری ھێرشەکە کە کرێکارێکی بیناسازی فەلەستینی بوو، لە ئیمارات دادگایی کرا و سزای مەرگی بەسەردا سەپێندرا.https://web.archive.org/web/20201029092019/https://www.alittihad.ae/article/148305/2007/30-%D8%B9%D8%A7%D9%85%D8%A7%D9%8B-%D8%B9%D9%84%D9%89-%D8%A7%D8%BA%D8%AA%D9%8A%D8%A7%D9%84-%D8%B3%D9%8A%D9%81-%D8%B3%D8%B9%D9%8A%D8%AF-%D8%BA%D8%A8%D8%A7%D8%B4

 دادگاییکردن 
یەکەمین دادگای تاوانە سەربازییەکان لە دیمەشق بە سەرۆکایەتی عەمید دادوەر محەممەد قەددوور ئەسعەد، بڕیاری ژمارە ٤٠٦ی لە بەرواری ١٧ی ئابی ٢٠٠٨ دەرکرد و بە سزای ١٣ سزای زیندانیکردنی بۆ خەددام بە غیابی بە ماوەی جۆراوجۆر دەرکرد کە توندترینیان زیندانیکردنە بە کاری توندەوە تاکو مردنی. ئەمەش بە تۆمەتی جۆراوجۆر بوو، دیارترینیان «بوختانکردنی تاوانکاری دژی سەرکردایەتی سووریا، پێدانی شایەتحاڵی درۆ لەبەردەم لیژنەی لێکۆڵینەوەی نێونەتەوەییی سەبارەت بە کوشتنی ڕەفیق حەریری، سەرۆکوەزیرانی پێشووی لوبنان، و ئەو نوسین و وتارانەی کە لەلایەن حکوومەتی سووریاوە پەسەند نەکرابوون». ھەروەھا تۆمەتباری کرد بە «پیلانگێڕی بۆ قۆرخکردنی دەسەڵاتی سیاسی و مەدەنی، پەیوەندییە نایاساییەکانی لەگەڵ دووژمنی زایۆنی و تێکدانی شکۆی دەوڵەت و ھەستی نەتەوەیی کە توندترینیان پیلانگێڕییە لە دژی وڵاتێکی بیانی بەھۆی پاڵنانی دەستدرێژی بۆ سەر سووریا، کە سزای زیندانی ھەتاھەتایی بەسەردا سەپێنرا».https://web.archive.org/web/20171107221419/http://furat.alwehda.gov.sy/node/105661

 مردن 
خەددام لە ٣١ی ئازاری ٢٠٢٠ لە فەڕەنسا لە تەمەنی ٨٨ ساڵیدا بەھۆی جەڵتەی دڵەوە کۆچی دوایی کرد.https://web.archive.org/web/20200410003048/https://www.almasdarnews.com/article/former-syrian-vice-president-abdel-halim-khaddam-passes-away-in-france/

 سەرچاوەکان 

پۆل:لەدایکبووانی ١٩٣٢
پۆل:مردووانی ٢٠٢٠
پۆل:دەرچووانی زانکۆی دیمەشق
پۆل:سەرۆک کۆمارەکانی سووریا